b'\n_START_ARTICLE_\nMakija (gibanje)\n_START_PARAGRAPH_\nMakija (francosko maquis = [maki] gosto grmi\xc4\x8dje, hosta, go\xc5\xa1\xc4\x8dava) je odporni\xc5\xa1ko gibanje, ki je nastalo v Franciji med drugo svetovno vojno. Pripadniki tega gibanja se imenujejo maquisard (izg. makiz\xc3\xa0r)._NEWLINE_Beseda v franco\xc5\xa1\xc4\x8dini izvorno pomeni made\xc5\xbe in je bila pozneje sprejeta tudi v drugih jezikih za oznako sredozemskega grmi\xc4\x8devja, ki spontano zraste sprva v osamelih made\xc5\xbeih, a s \xc4\x8dasom sestavlja prave gozdove nizkega rastlinja. Odtod korzijski izraz\xc2\xa0\xc2\xbbprendre le maquis\xc2\xab, ki pomeni\xc2\xa0\xc2\xbbskriti se pred oblastmi v gozdove\xc2\xab, kar je dalo besedi maquis pomen ilegalnega delovanja in partizanstva._NEWLINE_V \xc5\xa0paniji se je beseda uporabljala za oznako oboro\xc5\xbeenega gibanja proti Franku, ki se je razvilo po \xc5\xa1panski dr\xc5\xbeavljanski vojni predvsem v Kantabriji, Pirenejih in Andaluziji.'